2008.12.3. Az Európai Unió Hivatalos Lapja L 324/1 (Az EK-Szerződés/Euratom-Szerződés alapján elfogadott jogi aktusok, amelyek közzététele nem kötelező) HATÁROZATOK TANÁCS A TANÁCS HATÁROZATA (2007. október 15.) egyrészről az Európai Közösségek és tagállamaik, másrészről a Marokkói Királyság közötti társulást létrehozó Euromediterrán megállapodás jegyzőkönyvének aláírásáról és ideiglenes alkalmazásáról a Bolgár Köztársaság és Románia Európai Unióhoz történő csatlakozásának figyelembevétele céljából (2008/881/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 310. cikkére, a 300. cikk (2) bekezdése első albekezdésének első mondatával összefüggésben, tekintettel a Bolgár Köztársaság és Románia csatlakozási okmányára és különösen annak 6. cikke (2) bekezdésére, tekintettel a Bizottság javaslatára, mivel: (1) 2006. október 23-án a Tanács felhatalmazást adott a Bizottságnak, hogy tárgyalásokat folytasson Marokkóval az Európai Közösség és tagállamaik nevében az Európai Közösség és a harmadik országok között megkötött megállapodásokat, többek között az egyrészt az Európai Közösség és tagállamaik, másrészt Marokkó között meg- kötött Euromediterrán társulási megállapodást módosító jegyzőkönyvről, a Bolgár Köztársaság és Románia Európai Unióhoz történő csatlakozásának figyelembevétele céljából. (2) —A tárgyalások a Bizottság megelégedésével zárultak le. (3) A Marokkóval folytatott tárgyalás jegyzőkönyvében a 9. cikk (2) bekezdése rendelkezik a jegyzőkönyv hatálybalépése előtt annak ideiglenes alkalmazásáról. (4 A jegyzőkönyvet alá kell írni és azt a megkötéséhez szükséges eljárások befejezéséig ideiglenes alkalmazni kell, A KÖVETKEZŐKÉPPEN HATÁROZOTT: 1. cikk Az egyrészről az Európai Közösségek és tagállamaik, másrészről a Marokkói Királyság közötti társulást létrehozó Euromediterrán megállapodás jegyzőkönyvének, a Bolgár Köztársaság és Romá- nia Európai Unióhoz történő csatlakozásának figyelembevétele céljából történő aláírása a Közösség nevében jóváhagyásra kerül, figyelemmel a jegyzőkönyv megkötésére. A jegyzőkönyv szövegét csatolták e rendelethez. 2. cikk A Tanács elnöke felhatalmazást kap azon személy, illetve személyek kijelölésére, akik jogosultak arra, hogy az Európai Közösség és annak tagállamai nevében aláírják az egyrészről az Európai Közösségek és tagállamaik, másrészről a Marokkói Királyság közötti Euromediterrán megállapodás jegyzőkönyvét, a Bolgár Köztársaság és Románia Európai Unióhoz történő csatlakozásának figyelembevétele céljából.